Държавен вестник, бр. 66, 2014 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  66
5.1.2.8.2. при диагностицирана ROP да проведе 
или организира провеждане на криотерапия или 
лазертерапия до 3 дни;
5.1.2.8.3. съобщаване на родителите на датата 
и мястото на следващия преглед, когато предстои 
изписване на детето от неонатологично отделение;
5.1.2.8.4. при прекратяване на наблюдението 
да насрочи преглед на едногодишна възраст;
5.1.2.8.5. да информира родителите и да под­
държа постоянен контакт с тях.
5.1.3. Други протоколи, задължителни за 
неонатологичните отделения, първо, второ и 
трето ниво, приети от Българската асоциация 
по неонатология или разработени в съответните 
лечебни заведения. 
5.2. Интензивен лист на новородено дете – из­
ползва се задължително за всяко дете на интензив­
но легло. Съдържа следните основни параметри:
5.2.1. показатели от мониторния контрол: 
сърдечна честота, дихателна честота, артериално 
налягане и транскутанна кислородна сатурация;
5.2.2. телесна температура;
5.2.3. отчитане на диурезата през 3 – 6-часови 
интервали;
5.2.4. показатели от КАС;
5.2.5. параметри на механична вентилация или 
друго респираторно подпомагане, включително 
кислородно обогатяване;
5.2.6. вливане на кръв и кръвни съставки;
5.2.7. медикаментозно лечение и извънредни 
медикаменти, приложени по спешност.
5.3. История на новородено дете.
5.4. История на заболяване на новородено дете.
5.5. Епикриза на новородено дете.
5.6. Образци на документи:
5.6.1. Образец на информирано съгласие за 
родители на здраво новородено дете:
„ИНФОРМИРАНО СЪГЛАСИЕ ЗА РОДИТЕ­
ЛИ НА ЗДРАВО НОВОРОДЕНО ДЕТЕ
За вашето дете ще бъдат положени грижи в 
рамките на около 72 часа след раждането.
Те включват: 
1. Оценка на състоянието на детето непосред­
ствено след раждането.
2. Подробен преглед от лекар педиатър в 
родилна зала.
3. Ежедневен преглед от педиатър или нео­
натолог.
4. Ежедневен хигиенен тоалет.
5. Дохранване при необходимост.
6. Обучение и подпомагане на майката при 
кърмене.
7. Имунизации съгласно Имунизационния 
календар на Република България (срещу хепатит 
В и туберкулоза).
8. Вземане на кръв за изследване за масов 
неонатален скрининг (фенилкетонурия, хипо­
тиреоидизъм и вродена надбъбречнокорова 
хиперплазия).
Скринингът е задължителен за всички ново­
родени деца в Република България.
Имунизациите са задължителни за всички 
новородени деца в Република България, които 
нямат противопоказания за тях.
Съгласни сме на детето ни да бъдат приложе­
ни всички необходими диагностични и лечебни 
процедури, които са в интерес на здравето му. 
(Изисква се подпис на поне един от родителите 
или настойниците на новороденото дете)
Майка: 
(три имена)
Баща: 
(три имена)
Дата:	
Подпис:
Не сме съгласни:
Майка: 
(три имена)
Баща: 
(три имена)
Дата:	
Подпис:
Лекар: 
(име и подпис)“
5.6.2. Образец на информирано съгласие 
за родителя/настойника на новородено дете с 
необходимост от интензивно лечение или спе­
циални грижи:
„ИНФОРМИРАНО СЪГЛАСИЕ ЗА РОДИТЕ­
ЛЯ/НАСТОЙНИКА НА НОВОРОДЕНО ДЕТЕ 
С НЕОБХОДИМОСТ ОТ ИНТЕНЗИВНО ЛЕ­
ЧЕНИЕ ИЛИ СПЕЦИАЛНИ ГРИЖИ
Вашето дете е рисково новородено дете. Сте­
пента на риска се определя от възможностите за 
адаптация към живот извън утробата на майката.
Рисковите новородени деца са:
1. Преждевременно родени деца – преди 37 
гестационна седмица с адекватно тегло за гес­
тационната възраст.
2. Преждевременно родени деца – преди 35 
гестационна седмица с ниско или изключително 
ниско тегло.
3. Новородени деца с усложнения по време 
на раждането – перинатална асфиксия.
4. Новородени деца на майки с диабет, друга 
ендокринна патология и от патологично протек­
ла бременност.
5. Новородени деца с данни за майчино-фе­
тална инфекция.
6. Новородени деца от непроследявана бре­
менност.
7. Новородени деца от многоплодна бремен­
ност.
8. Новородени деца с вродени аномалии.
Новородените деца, при които след раждане­
то се установява забавена сърдечно-белодробна 
адаптация, се насочват към интензивните сектори 
на неонатологичните отделения.
Интензивното лечение представлява комплекс 
от животоспасяващи процедури и дейности, 
които се извършват от висококвалифицирани 
екипи от неонатолози, консултанти от различни 
специалности с педиатрична насоченост и други 
специалисти, медицински сестри и акушерки. 
Провежда се механична вентилация, мониторен 
контрол на основните жизнени показатели и 
парентерално хранене.
Специалните грижи са комплекс от дейности, 
които се прилагат в случаи, когато има умере­
но изразени нарушения в общото състояние на 
новороденото дете и те обикновено включват: 
мониторно наблюдение, кислородолечение, 
включване на венозни вливания, лечение с ан­
тибиотици, хранене със сонда и др.